CELEX: C2005/045/31
Language: fi
Date: 2005-02-19 00:00:00
Title: Asia C-508/04: Euroopan yhteisöjen komission 8.12.2004 Itävallan tasavaltaa vastaan nostama kanne

19.2.2005   
            
            
               FI
            
            
               Euroopan unionin virallinen lehti
            
            
               C 45/17
            
         Euroopan yhteisöjen komission 8.12.2004 Itävallan tasavaltaa vastaan nostama kanne
   (Asia C-508/04)
   (2005/C 45/31)
   Oikeudenkäyntikieli: saksa
   Euroopan yhteisöjen komissio on nostanut 8.12.2004 Euroopan yhteisöjen tuomioistuimessa kanteen Itävallan tasavaltaa vastaan. Edustajina ovat Michael Van Beek ja Bernhard Schima, avustajana on asianajaja Matthias Lang, prosessiosoite Luxemburgissa.
   Euroopan yhteisöjen komissio vaatii, että yhteisöjen tuomioistuin
   
               1.
            
            
               toteaa, että Itävallan tasavalta ei ole noudattanut velvollisuuksiaan panna asianmukaisesti tai täysimääräisesti täytäntöön luontotyyppien sekä luonnonvaraisen eläimistön ja kasviston suojelusta 21 päivänä toukokuuta 1992 annettua neuvoston direktiiviä 92/43/ETY (1), koska se ei ole saattanut tämän direktiivin 1 artiklaa, 6 artiklan 1–4 kohtaa, 7, 11, 12, 13 ja 15 artiklaa, 16 artiklan 1 kohtaa ja 22 artiklan b kohtaa täysimääräisesti tai asianmukaisesti osaksi Itävallan kansallista oikeusjärjestystä.
            
         
               2.
            
            
               velvoittaa Itävallan tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut:
   Komissio katsoo nyt kysymyksessä olevassa kanteessaan, että sille ilmoitetuilla tai sen tiedossa olevilla Kärntenin, Niederösterreichin, Oberösterreichin, Salzburgin, Steiermarkin, Tirolin ja Vorarlbergin osavaltioiden toteuttamilla lainsäädäntötoimilla on pantu virheellisesti täytäntöön direktiivi 92/43/ETY.
   Komissio katsoo, että direktiivin käsitemääritelmiä (direktiivin 1 artikla), yleisiä suojelutoimenpiteitä (direktiivin 6 artiklan 1 kohta), heikentämiskieltoa (direktiivin 6 artiklan 2 kohta), suunnitelmia tai hankkeita, jotka saattavat vaikuttaa merkittävästi erityisiin suojelualueisiin (direktiivin 6 artiklan 3 ja 4 kohta), lintujen suojelusta annetun direktiivin suojelujärjestelmää (direktiivin 7 artikla), suojelun tason seurantaa (direktiivin 11 artikla), liitteen IV a kohdan mukaista eläinlajien suojelujärjestelmää (direktiivin 12 artikla), liitteen IV b kohdan mukaista kasvilajien suojelujärjestelmää (direktiivin 13 artikla), kiellettyjä pyydystämis- ja tappamisvälineitä tai –keinoja (direktiivin 15 artikla), perusteita poiketa 12–15 artiklan säännöksistä (direktiivin 16 artiklan 1 kohta) ja epäluontaisten lajin tahallista istuttamista (direktiivin 22 artiklan b kohta) koskevia säännöksiä ei ole pantu täysimääräisesti tai asianmukaisesti täytäntöön yksittäisten osavaltioiden osalta.
   
      (1)  EYVL L 206, s. 7.